`МАКЪТАМАКЪ 
ТАПМА 
ШУКЮР. 


Я РАББИ, Раббимиз, Сенинъ Адынъ о 
_ ер юзюнде не къадар улудыр! Сен. Сенинъ · 
‚ шуретинъни коклерден юкъарыгъа 
къойдынъ! Зь 8:1 


сен, ‘я Рабби, шан- шурет, урьмет ве. 
къудрет алмагъа ляйыкъсынъ; чюнки Сен. 
эрі шейни яраттынъ, олар Сенинъ ризынъ Я 
р ичюн барв ве тылы Вахий 4:11 — 


| Раббини; шуретлеғенде, Он ы 


е х 
Ваиз 3: 30. 


РАББИ - меним къуветим ве йырым, О, меним къуртарувым 
олды, О, меним Алламдыр, Онъа мескен азырлайджагъым. 
бабамнынъ Алласыдыр, ве мен Оны юксельтеджегим. 
Чыкъыш 15:2. 


Я РАББИ, Сен меним Алламсынъ! Сени юксельтеджегим, 
Адынъны шуретлейджегим; Сен аджайип ишлер яптынъ; 
Къадимий насиатларынъ - ишанчлылыкъ ве акъикъаттыр. 
Ешая 25:10. 


РАББИ бойле дей: Икметли адам озь икметинен 
макътанмасын, къудретли адам озь къудретинен 
макътанмасын, зенгин адам озь зенгинлигинен 
макътанмасын. , Мен ер юзюнде мераметлик, адалет ве 
инсафлыкъ косьтерген РАББИ олам, чюнки Мен булардан 
зевкъ алам, - дей РАББИ. Йирмея 9:23—24 . 


Куньлернинъ сонъунда мен, Невукъаднеццар, козьлеримни 
кокке бакътым, акъылыма къайтып кельдим, Юдже Алланы 
алгъышладым, Эбедий Яшагъанны, Онынъ укюмдарлыгъы 
эбедий олгъан Оны макътадым ве урьмет эттим. 
падишалыкъ несильден несильге кече, ер юзюнде 
яшагъанларнынъ эписи ич бир шейге бакъмайлар. 
Коклердеки ордуда ве ер юзюнде яшагъанлар арасында Озю 
истегенини япа, ич кимсе Онынъ къолуны тутып оламай, 
Онъа: «Сен не япасынъ?» Шимди мен, Невукъаднеццар, 
коклернинъ Падишасыны макътайым, юксельтем ве урьмет 
этем, Онынъ ишлери акъикъаттыр, Онынъ ёллары 
адалетлидир. Даниял 4:34—37 . 


Шунынъ ичюн Алла Оны юкъары юксельтти ве Онъа эр бир 
аддан устюн бир ад берди, ве коктеки, ердеки ве ер 
тюбюндекилернинъ эписи Исанынъ Адына тиз чёксинлер. 
Алла Бабанынъ шурети ичюн, эр бир тиль Иса Месихнинъ 
Раббиси олгъаныны танысын. Филипилилерге 2:9—11 . 


Дюньянынъ бутюн четлери Раббини хатырлап, Онъа 
къайтаджакълар, халкъларнынъ бутюн къабилелери Сенинъ 
огюнъде ибадет этеджеклер. Падишалыкъ - РАББИнинъкидир, 
О, халкъларгъа акимдардыр. Зебур 22:27—28 


Эй, къудретлилер, РАББИге беринъиз, РАББИге шурет ве 
къудрет беринъиз! РАББИге Онынъ Адына ляйыкъ олгъан 
шуретни беринъиз! мукъаддесликнинъ дюльберлигинде 
РАББИге ибадет этинъиз. Зебур 29:1—2. 


Шуретим Санъа макътавлар йырласын, индемей къалсын! Я 
РАББИ, Аллам, Санъа эбедиен шукюр этеджегим! Зебур 30:12. 


Мен РАББИни эр вакъыт алгъышлайджагъым, Онынъ 
макътавлары эр вакъыт агъзымда олур. Джаным РАББИде 
макътаныр, алчакъгонъюллилер буны эшитип, къуванырлар. 
Меннен берабер РАББИни юксельтинъиз, келинъиз берабер 
Онынъ Адыны юксельтейик! Мен РАББИни къыдырдым, ве О, 
мени эшитти, мени бутюн къоркъуларымдан къуртарды. 
Зебур 34:1—4. 


Эй, бутюн мемлекетлер, Аллагъа къуванчнен къычырынъыз, 
Онынъ Адыны шуретлеп йырланъыз, Оны шуретленъиз! 
Аллагъа айтынъыз: Сенинъ ишлеринъ не къадар къоркъунчлы! 
Сенинъ къудретинънинъ буюклиги ичюн душманларынъ Санъа 
бойсунырлар. Бутюн ер юзю Санъа ибадет этеджек, Санъа 
йырлайджакъ; олар Сенинъ Адынъа йырлайджакълар. Селя. 
Зебур 66:1—4. 


Аллагъа йырлар йырланъыз, Онынъ Адына чалгъы чалынъыз, 
коклерде Ях Адынен отургъанны юксельтинъиз, Онынъ огюнде 
шенъленинъиз! Озь азиз еринде олгъан Алла - оксюзлернинъ 
бабасыдыр, тул апайларнынъ къадысыдыр. Зебур 68:4—5. 


Мен йырнен Алланынъ Адыны шуретлейджегим, шукюрлернен 
Оны юксельтеджегим. Зебур 69:30 . 


Сен яраткъан бутюн халкълар Сенинъ огюнъе келип, ибадет 
этеджеклер, я РАББИ! Олар Сенинъ Адынъны шуретлейджеклер. 
Чюнки Сен улусынъ, аджайип ишлер япасынъ, бирден-бир Сен - 
Алласынъ! Зебур 86:9—10. 


Келинъиз, РАББИге ибадет этейик, тиз чёкейик, бизни яраткъан 
РАББИнинъ огюнде тиз чёкейик. Зебур 95:6. 


Эй, халкъларнынъ сой-соплары, РАББИге беринъиз, РАББИге шурет 
ве къудрет беринъиз. РАББИге Онынъ Адына ляйыкъ олгъан 
шуретни беринъиз, къурбан кетиринъиз ве Онынъ азбарларына 
киринъиз. Мукъаддес дюльберликте РАББИге ибадет этинъиз, 
бутюн ер юзю Онынъ огюнде къоркъунъыз! Зебур 95:7—9. 


РАББИ-Таалямызны юксельтинъиз, Онынъ аякъ баскъагъына 
ибадет этинъиз! О, азиздир. Зебур 99:5. 


Аллам Сенсинъ, Сени макътайджагъым, Аллам Сенсинъ, Сени 
юксельтеджегим! Эй, РАББИге шукюр этинъиз! О, хайырлыдыр, 
эбедийдир Онынъ севгиси! Зебур 118:28—29 . 


Сенинъ Мукъаддес Сарайынъа бакъып ибадет этеджегим, Сенинъ 
севгинъ ве акъикъатынъ ичюн Сенинъ Адынъны 
алгъышлайджагъым, чюнки Сен Озь Сёзюнъни бутюн Адынъдан 
устюн косьтердинъ. Зебур 138:2. 


Эй, падиша, Аллам, сени юксельтеджегим! Мен Сенинъ Адынъны 
эбедиен шуретлейджегим. Эр кунь сени алгъышлайджагъым; Мен 
Сенинъ Адынъны эбедиен шуретлерим! РАББИ улудыр, макътавгъа 
ляйыкътыр! Онынъ буюклигини исе ольчюсиздир. Зебур 145:1—3. 


Раббини шуретленъиз! Эй, джаным, РАББИни шуретле! Мен 
яшагъанымда РАББИни шуретлейджегим, омюримде Аллама 
шуретлер йырлайджагъым. Зебур 146:1—2. 


Нефес алгъан эр шей РАББИни макътасын! Раббини шуретленъиз! 
Зебур 150:6. 


